open-index/open-wikipedia-markdown huggingface dataset:
Montenegro

**Montenegro** (an der Landessprooch **Crna Gora**; kyrillech **Црна Гора** [<span title="Aussprooch, IPA">'t͡sr̩naː 'ɡɔra</span>]) ass eng Republik a Südosteuropa, déi u Kroatien, Bosnien an Herzegowina, Serbien an Albanien grenzt. Am südwestlechen Deel vum Land mécht d'Adriatescht Mier eng natierlech Grenz. Montenegro, dat en Deelstaat vum fréiere Jugoslawien an duerno vu Serbien a Montenegro war, ass zanter 2006 en onofhängege Staat.

D'Republik huet 620.000 Awunner, eng Fläch vu ronn 14.000&nbsp;km², a gehéiert domat zu de klenge Staaten an Europa. D'Land besteet haaptsächlech aus Bierglandschaften an ass dënn besidelt. D'Haaptstad vu Montenegro ass Podgorica.

Eng Uertschaft, déi wéinst hirer Alstad vill vun Touriste besicht gëtt, ass Kotor. Duerch hir kulturell a musikalesch Offere beim Jonktem beléift ass dogéint Budva op der Adria. Eng grouss reliéis Bedeitung net nëmme fir déi orthodox Kierch huet Klouschter Ostrog dat matzen an de Fiels gebaut gouf. Haaptatout vu Montenegro ass awer seng Natur, wou besonnesch d'Naturschutz- a Schigebitt Durmitor, déi bis zu 1300&nbsp;m déif Taraschlucht an de fëschräiche Skutariséi ervirstiechen.

## Um Spaweck

 Offiziell Säit vun der Regierung vu Montenegro
Kotor

**Kotor** (serbesch-kyrillesch Котор, italieenesch Cattaro, lat. Acruvium) ass eng Hafestad am Montenegro, ronn 90 Kilometer vun Dubrovnik ewech. D'Stad ass de Sëtz vum kathoulesche Bistum Kotor. Kotor huet ronn 19.000 Awunner, d'Gemeng (inklusiv déi 13 Siidlunge ronderëm) 23.500 Awunner (2003). D'Stad läit um südëstlechen Enn vun der Bucht vu Kotor, déi déi bekanntst, an eng staark besichten touristesch Regioun am Montenegro ass. Dës Bucht mat villen Äerm gëtt dacks als déi südlechst Fjordlandschaft vun Europa bezeechent. Eng bis 1.700 Meter héich Biergkette bilt d'Réckkräiz vun dëser Bucht.

## Fotogallerie

350px-Kotor Bucht.jpg|Kotor a seng Bucht
4Kotorneckloskierch.jpg|D'Nikloskierch zu Kotor
2Kotorkahedral.jpg|Kathedral zu Kotor
Fichier:9Neklooskierchaltar.jpg|Altor an der Nekloskierch
Fichier:8Iconneklooskierch.jpg|Icon an der Nekloskierch
Fichier:7Kuppelnekloskierch.jpg|Kuppel an der Nekloskierch
Fichier:3Kotorkathedaltar3.jpg|Altor an der kathoulescher Kathedral
Fichier:5Kotorstroossenszeen.jpg|Beim Patt zu Kotor
Fichier:Vue op d'Festunsmaueren vu Kotor.jpg|Vue opd'Festungsmaueren
Fichier:6Kotortruechtenpoppen.jpg|Typesch Truechtepoppe vu Kotor


## Literatur
* Ilija Sindik: *Komunalno uređene Kotora od druge polovine 12 do početka 15 stoleca.* Beograd 1950.

## Um Spaweck
Portal:Middle-earth

__NOEDITSECTION__






Middle-earth: Portal vum Universum vum Tolkien





« One ring to rule them all ... »

[ änneren]



## Aner Portaler
NGC 6584

Den **NGC 6584** ass e Kugelstärekoup, deen op enger Distanz vun 43.700 Liichtjoer am Stärebild Telescopium läit. Den NGC 6584 huet eng visuell Magnitude vu +9,20&nbsp;mag an e Wénkelduerchmiesser vu 7,9'.

**[[Koordinaten]]** (Equinoxe J2000.0)
*Rektaszensioun: 118 18 36,00
*Deklinatioun: -52°13'00,0"
Kropemann-Info

**Kropemann-Info** ass den Titel vum Informatiounsblat vun der Gemeng Réiden op der Atert.

Editeur vun dëser Publikatioun, déi eemol am Mount erschéngt, ass d'Gemengeverwaltung vu Réiden op der Atert.

## Kuckt och
* Kropemann
## Um Spaweck
* D'Kropemann-Info am pdf-Format op der Websäit vun der Réidener Gemeng
Bordeaux-Dogg

**Bordeaux-Dogg** ass eng franséisch Hondsrass. Se staamt, wéi aner Doggen och, vun de réimesche Molosserhënn of.

Den Hond ass seelen zu Lëtzebuerg ze fannen.

Bekannt gouf d'Bordeaux-Dogg duerch de Film *Turner & Hooch* vum Roger Spottiswoode, an deem den Tom Hanks nieft enger Dogg op der Sich no engem Mäerder ass.

## Kuckt och
* Lëscht vun den Hondsrassen

## Um Spaweck
Märel (Vull)

D**'Märel** (*Turdus merula*) ass ee vun de bekanntste Vullen aus der Famill vun den Dréischelen (Turdidae).

Si kënnt a ganz Europa vir, am norwestlechen Afrika, an Indien an a China.

## Liewensraum
D'Märel war ëmmer e scheie Bëschvull. Lues a lues huet se sech un d'Kulturlandschaften ugepasst an ass hautdesdaags grad sou gutt a Parken an a Gäert ze fannen.

An de südleche Länner ass d'Märel am Summer an de Bierger ze fannen. Am Hierscht an am Wanter plënnert se an déi méi waarm Däller.

D'Märelen aus dem nërdlechste Verbreedungsgebitt zéien am Wanter all an de Süden, wärend vun deenen, déi méi südlech liewen, meeschtens nëmme Weibercher an déi jonk Vullen an d'Iwwerwanterungsgebidder a Süd- an a Westeuropa fléien.

## Plommen a Faarwen
De Männercher hir Plomme si mattschwaarz, de Schniewel ass orangegiel an am A hu s'en orangegiele Krees ëm d'Lëns . Vun der Spréif, déi méi metallesch blénkt, ënnerscheet e sech och nach duerch méi e laange Schwanz.

D'Weibchen huet schwaarzbrong Plommen, déi op der Broscht méi hell a gefléckt sinn. Am Fréijoer hunn d'Weibercher e giele Schniewel mat enger schwaarzer Spëtz, deen am Hierscht brong gëtt.

Déi jonk Märele gläichen de Weibercher.

## Fortplanzung
D'Märele bauen heiansdo hir Näschter op Beem am Bësch, an enger Aaschtgafel, an enger Héicht vun 10 Meter. Meeschtens bauen se awer am Ënnergehëlz, a staark verwuessenen Hecken oder a soss kënschtlechen oder natierleche Stoppen.

D'Nascht gëtt aus rengem Planzematerial a mat Bulli gebaut an da bannendra mat renge Grieser ausgeluecht.

Déi éischt Brutt ass Enn Mäerz bis uganks Abrëll. D'Weibche leet 5-6 Eeër a bréit da meeschtens eleng. De Männche suergt fir Fudder an et ass ganz rar, datt en op den Eeër sëtzt.

D'Eeër, déi gréngblozeg mat routbrongen Zeechnunge sinn, ginn no ronn 14 Deeg aus.

Duerno ginn déi jonk Märelen nach bis zu dräi Woche vun den Ale gefiddert.

Am Joer leet d'Märel zwee- bis dräimol Eeër, ganz rar och alt véiermol.

## Feinden
Der Märel hir natierlech Feinde sinn d'Jeekerten an d'Kaweechelcher. An de Stadgebidder kënnt nach d'Kaz dobäi. Well se Schued an de Gäert maachen, zerstéiert de Mënsch och alt hir Näschter.

## Fudder
D'Märele friessen haaptsächlech Wierm, Mueden an Insekten. Schleeken a verschidde Kiewerleke stinn och um Menü, grad sou wéi Uebst, dat dee ass, a verschidden Zorte vu Bieren.

## Gesank
D'Märel séngt moies an owes. Dobäi gi verschidde Melodien zesummegestallt. Et ass awer rar, datt se zweemol déi selwecht hannerenee sangen.

Hire Gesank ass awer sou charakteristesch, datt ee liicht e Männchen a sengem Revéier direkt erëmerkennt.

## Kuckt och
* Lëscht vun de Vullen zu Lëtzebuerg

## Um Spaweck
Bandikurat

D**'Bandikurate** si Raten a Südostasien. Si kënne bis 60&nbsp;cm laang ginn, a bis 1,5 Kilo schwéier. Um Réck si se hellgro, brong oder schwaarz an ënner dem Bauch knaschtegwäiss.

D'Bandikurate gruewen ënnerierdesch Schlëff, mat hire viischte Patten, déi grouss Krallen hunn. An dëse Bai, déi mateneen duerch Gäng verbonne sinn, sinn eng Schlofkummer an e puer Kummere fir Fudderreserven. De lassene Buedem gëtt aus dem Bau transportéiert an opgekéipt. Als Fudder sammele se Friichten, Kären a Knollen.

Si verloossen hire Bau prakresch nëmmen nuets, a wa se gestéiert ginn da gi se e schaarfen hellen Toun vu sech.

D'Bandikurate gehéieren a Südostasien zu de geféierlechsten a schiedlechste Knabberdéieren.

Zwou Aarte sinn Iwwerdréier vu Krankheeten:
* Déi eigentlech Bandikurat (*Bandicota indica*) iwwerdréit d'Leptospiros.
* D'Indesch Pescht- oder Maulefsrat (*Bandicota bengalensis*) ass andauernd vun der Pescht infizéiert.

## Um Spaweck
* Verbreedung vun der Bandicota indica, eng pdf-Datei
* Bandicota indica bei ITIS
* Bandicota bengalensis bei ITIS
* Bandicota savilei bei ITIS
Telescopium (Stärebild)

D**'Teleskop** (Latäin: **Telescopium**) ass e Stärebild um südleche Stärenhimmel.

## Beschreiwung
D'Telescopium ass en onschäinbaart Stärebild südlech vum Sagittarius (Bouschëtze). Nëmmen ee vun senge Stären ass méi hell wéi déi 4. Gréissteklass.

## Geschicht
D'Stärebild gouf 1756 vum franséischen Astronom Nicolas Louis de Lacaille agefouert.

## Himmelsobjeten
### Stären

Den hellste Stär am Telescopium ass 249 Liichtjoer vun eis ewech. Et ass den α Telescopii. Et handelt sech ëm ee bloelzege Stär mat der sechsfacher Mass an der 200facher Liichtkraaft vun eiser Sonn.

Den ζ Telescopii ass 127 Liichtjoer vun eis ewech, a liicht giel. Hie gehéiert zu der Spektralklass G9 III.
### [[Duebelstär]]en
Wéinst hirem klenge Wénkelofstand um Himmel gesäit een d'Stären δ<sup>1</sup> an δ<sup>2</sup> mat bloussem A als Duebelstär. Tatsächlech sti si nëmme vun der Äerd aus gesinn, an enger Richtung. Den δ1 ass ronn 800 Liichtjoer, an den δ2 méi wéi 1100 Liichtjoer vun eis ewech.

### Verännerlech Stären

Den ξ Telescopii ass 1250 Liichtjoer vun eiser Sonn ewech, a verännert seng Hellegkeet ouni feststellbar Periodizitéit.

### [[New General Catalogue|NGC]]-Objeten

Den NGC 6584 ass e Kugelstärekoup, deen op enger Distanz vu 45.000 Liichtjoer läit.

## Kuckt och

## Um Spaweck
Schockville

**Schockville**, op Lëtzebuergesch ***Schakeler***, ass eng belsch Uertschaft an der Gemeng Atert am Areler Land an der Provënz Lëtzebuerg.

D'Uertschaft läit op enger Héicht vun 350 Meter tëscht zwou Baachen, dem *Ruisseau de Post* an dem *Ruisseau de Schockville*, déi no hirem Zesummefloss mat der *Foulterflass* zu Post ënner dem Numm *Dreibaach* weider an d'Atert lafen.

Nordwestlech vun der Uertschaft läit e Bëschmassif vu ronn 120 ha mat dem Numm *Bartebësch*.

## Um Spaweck
Tour of Ireland

Den **Tour of Ireland** ass eng Etappecourse mam Vëlo, déi, mat Ënnerbriechungen, tëscht 1953 an 2009 an Irland gefuer gouf.

Déi éischt Neioplo vun der Course gouf vum 22. bis de 26. August 2007 disputéiert. Si huet aus 5 Etappe bestanen. Vun 1985 bis 1992 war d'Course ënner dem Numm **Nissan Classic** bekannt. Duerno si bis 2007 keng Coursse méi gefuer ginn. Vun 1953 bis 1984 war d'Course ënner dem Numm **Tostal Tour** bekannt. 
Organisateur vum *Tour of Ireland* war *The Events Group Limited* an Zesummenaarbecht mat der Vëlos-Marketing-Gesellschaft *Shadetree Sports*.

D'Course huet zum UCI Europe Tour gehéiert a war an der Klass 2.1 agestuuft. Zanter 2010 gëtt d'Course wéinst finanziellen Schwieregkeeten net méi gefuer.

## Gewënner
* 2007: Stijn Vandenberg 
* 2008: Marco Pinotti 
* 2009: Russell Downing 

## Um Spaweck
* Offiziell Websäit vum ''Tour of Ireland''
Post (Belsch)

**Post**, op Lëtzebuergesch ***Pass***, ass eng belsch Uertschaft an der Gemeng Atert am Areler Land an der Provënz Lëtzebuerg.

D'Uertschaft läit op enger Héicht vun 325 Meter um Zesummefloss vun dräi Baachen, dem *Ruisseau de Post* an dem *Ruisseau de Schockville*, an der *Foulterflass*,déi no hirem Zesummefloss ënner dem Numm Dräibaach weider an d'Atert lafen.

D'Gewan ronderëm Uertschaft besteet haaptsächlech aus Wisen a Felder an e puer Bëscher wéi de *Bartebësch*, den *Almerterbësch* an de *Läffelsbësch*.

## Um Spaweck
Post

D'Wuert **Post** bezeechent:

* en Déngschtleeschter a ville Länner fir Bréiwer, Päck, Internet, Mobil- a Festnetztelefonie an aoch heiansdo Bank. Kuckt: Post.
** Zu Lëtzebuerg ass et d'Post Luxembourg.
* eng belsch Uertschaft: Post (op Lëtzebuergesch *Pass*).
* Par Analogie de Courrier deen ee kritt.
Subida a Urkiola

D**'Subida a Urkiola**, op baskesch **Urkiola Igoera**, ass eng Vëloscourse vun engem Dag, déi an der
Autonomer Gemeinschaft Baskeland a Spuenie gefuer gëtt.

Zanter 2005 gehéiert dës Course zum *[[UCI Europe Tour]]* an der Klass 1.1.

## D'Gewënner

## Um Spaweck
* D'''Subida a Urkiola'' op der Websäit vun der ''Durangoko Txirrindulari Elkartea'' - ''Sociedad Ciclista Duranguesa''  
* Resultater vun der ''Subida a Urkiola'' op der Websäit vu ''Mémoire du Cyclisme''
Parc naturel de la vallée de l'Attert

De **Parc naturel de la vallée de l'Attert** ass en Naturpark an der Belsch am Atertbaseng an et gëtt en zanter 1994. Et ass den drëtten Naturpark deen an der Regioun Wallounien an d'Welt gesat gouf, an den éischten an der Provënz Lëtzebuerg. En huet eng Fläch vu 7.195 ha an erstréckt sech iwwer d'ganzt Gebitt vun der Gemeng Atert.

E läit op hallwem Wee tëscht Arel a Maartel mat am Norden als Grenz den Habicher Wald, op Schiferbiedem vun den Ardennen, an am Süden déi loutrengesch Cuestaen.

Um Terrain konkretiséiert de Park sech duerch follgend Natur- a Bëschreserven:

*Réserve forestière du bois de Faascht
*Réserve naturelle de la vallée du Nothomberbach
*Réserve naturelle du marais de Grendel
*Réserve naturelle de Thiaumont
*Réserve naturelle de la marnière d'Attert
*Réserve naturelle de Metzert 
 
Den Naturpark ass duerch d'Memberschaft vun der Gemeng Atert am Attert-Kontrakt och een Deel vun dësem groussen Naturschutzprojet.
Filot

**Filot**, op Wallounesch ***Fîlo***, ass eng Uertschaft an der belscher Gemeng Hamoir an der Provënz Léck.

Filot war bis zur belscher Gemengereform am Joer 1977 eng eegestänneg Gemeng.

D'Uertschaft läit 2.500 Meter ëstlech vun Hamoir op enger Héicht vu ronn 230 Meter an ass iwwer d'N 66 un d'Stroossennetz ugeschloss.

Ronderëm d'Uertschaft leie Felder a Wisen.

## Leit déi zu Filot gebuer sinn
*Édouard Senny

## Um Spaweck
Pouhon (Lembrée)

De **Pouhon** oder och **Lembrée** ass eng belsch Baach an der Provënz Léck um Territoire vun de Gemengen Aywaille a Ferrières. Et ass eng vun de Baachen déi zwéin Nimm huet. Am ieweschte Laf ass et de Pouhon a vun ongeféier der Hallschent un, heescht se Lembrée.

D'Baach entsteet aus dem Zesummelaf vun e puer méi klenge Baachen nërdlech vum Lieu-dit *Le Paradis* an der Uertschaft Houssonloge an der Gemeng Aywaille, déi op enger Héicht tëscht 320 an 350 Meter anenee lafen.

Si leeft vun do aus no Norden, fir no e puer honnert Meter nodeem se ënner der Nationale N30 erduercht ass, no Westen ze dréien.

500 Meter méi spéit op der Héicht vum *Bois de Pouhon* leeft vu lénks de *Ruisseau du Moulin de Bosson* dran.

Op der Héicht vum *Bois de Renimont* gëtt den Dall méi enk, a si quëtscht sech tëscht véier Koppen erduercht fir bis bei d'Schlass vu Grimonster ze kommen. Do kënnt vu lénks de *Ruisseau du Pourceau* dragelaf.

Op hirem Wee a Richtung Ferrières kënnt nach vu riets just virun der *Ferme Ferot* d**Velle'' dragelaf. Op der Héicht vu Ferrières um Südostrand vum ''Bois d'Arlon'' leeft se laanscht d'Mille vu Ferrières wou se dann och den Numm ännert. Vun do un heescht se Lembrée.

Bei der Mille leeft vu lénks nach d'Logne dran, a kuerz nom ''Moulin de Lembrée'' an der Uertschaft [[My (Ferrières)|My]] muss se um Lieu-dit ''Tiè d'là l'Êwe'' erëm duerch méi eng schmuel Griecht fir op [[Vieuxville]] ze kommen.

Soubal wéi se do laanscht d**Ferme de la Bouverie'' ass, mat dem acheologesche Musée vun der Buerg vu Logne, déi op enger Kopp tëscht der Ourthe an der Lembrée läit, gëtt den Dall op enger Längt vu ronn 600 Meter erëm ganz schmuel an um hallwe Wee tëscht Vieuxville a Sy leeft se da vu riets an d'Ourthe.

## Um Spaweck
Saulxures-sur-Moselotte

**Saulxures-les-Moselotte** ass eng franséisch Gemeng an de Vogesen an der Regioun Grand Est.

D'Gemeng gehéiert zu den 198 Gemengen déi de Parc naturel régional des Ballons des Vosges bilden.

D'Awunner gi *Saulxurons* genannt.

Bis 1867 huet d'Uertschaft *Saussures en Vosges* geheescht.

Saulxures-sur-Moselotte läit am Dall vun der Moselotte, engem Niewefloss vun der Musel, mat ronderëm héije Koppe mat Bëscher. D'Uertschaft läit op enger Héicht vu 450 Meter (Niveau vum Séi). Déi héchst Plaz an der Gemeng ass den *Haut du Roc* am Norde vun der Gemeng an op der Grenz mat der Gemeng Basse-sur-le-Rupt.

Duerch den Dall ass se un Verkéier ugeschloss iwwer d'Departementale D43 déi vu Saint-Amé op Cornimont féiert.

Fir soss um kierzte Wee an déi aner Nopeschuertschaften ze komme geet et nëmmen iwwer de Bierg. Do kommen dann en ettlech Collen a Fro:
*De *Col du Xiard* (786 m) fir op Vecoux
*De *Col de Mobieu* (790 m) fir op Lettray
*De *Col de la Sure* (741 m) fir op Ferdrupt a Remanvillers
*De *Col du Ménil* (621 m) fir op Le Thillot 
*De *Col d'Oderen* (884 m) fir op Kruth
*De *Col de la Burotte* (790 m) fir op Planois
*De *Col des Thayeux* fir op Basse-sur-le-Rupt
*De *Col des Hayes* fir op d'Departementale D34 tëscht Basse-sur-le-Rupt a La Bresse

### Geschichtleches
Virum 7. Joerhonnert war den ieweschten Dall vun der Moselotte net bewunnt, an d'Weeër am Dall goufe nëmme benotzt fir d'Kléischter vu Remiremeont a Munster mateneen ze verbannen. Duerno hu sech lues a lues kleng Dierfer um Trajet installéiert.

Saulxures dat laang vun der Landwirtschaft, der Holz- a Granitexploitatioun gelieft huet, krut e groussen Opschwonk am 19. Joerhonnert duerch d'Textilindustrie déi sech do breet gemaach huet. Wéi et domat biergaf gaangen ass huet Uertschaft zu Gonschte vu La Bresse u Wichtegkeet verluer. E kënschtleche Séi op deem vill Fräizäitaktivitéiten ugebuede ginn, soll elo Saulxures touristesch méi intressant maachen.

### Wopen

Beschreiwung vum Wopen (Originaltext):

*D'or à la roue de moulin de gueules et au rameau de saule de sinople au chef d'azur à six losanges d'argent à la bande de gueules chargée de trois champignons d'argent brochant sur le tout.*

## Nopeschgemengen

### Jumelagen
* Hamoir-sur-Ourthe  zanter 1961
* Wenigumstadt  zanter 1997

## Um Spaweck
*Eng Rekonstruktioun vum Schlass
*Websäit vun der Stad
Hamoir

**Hamoir**, och nach **Hamoir-sur-Ourthe** genannt ass eng Uertschaft an der belscher Provënz Léck, an Haaptuert vun der Gemeng mat dem selwechten Numm.

## Geographie

Hamoir läit am Dall vun der Ourthe op enger Héicht vu ronn 120 Meter. Do leeft och den Néblon an de *Ruisseau de Renale* an d'Ourthe.

Fir aus Hamoir erauszekommen huet en d'Wiel tëscht der Eisebunn, mat senger Gare op der Streck Léck-Jemelle, an tëscht den Nationalstroossen N 623, N 831, N 66 an N 654.

Wa genuch Waasser an der Baach ass kann e mam Kajak bis op Léck fueren.

## Geschicht

Hamoir huet am 15. Joerhonnert zu der Meierei Hamoir-Xhignesse, déi ierflech war, gehéiert. Déi war e Fief deen de Prënz-Äbt vu Stavelot-Malmedy gehéiert huet. Am 15. Joerhonnert huet se der Herrschaft Ramelot gehéiert. De Jean vun Hodister war 1550 do Meier. Säi Meedchen hat sech mam Wauthier vu Maillen bestuet, a sou koum d'Meierei an déi Famill an huet den de Maillen bis 1751 gehéiert. Op engem Sigel vu 1612, ass deenen hire Wopen ze gesinn. 1751 huet de Claude-Walther vu Maillen d'Meierei dem François-Gaspard Donnea (1702-1768) verkaaft. Dee koum aus enger Famill déi Schmelzen hat an Eisenhandel bedriwwen huet. Den 13. September 1763 gouf de François-Gaspard zum *Chevalier du Saint Empire Romain* geadelt.

No him koum se an de Besëtz vu sengem Bouf Hubert-Joseph (1731-1801) dee Chanoine vu Saint-Jean zu Léck war. E Sigel vu 1783 weist de Wope vun der Famill Donnea.

Hamoir krut 1925 d'Autorisatioun fir de Wope vun deenen zwou leschten Herrschaften ze droen, an no der Gemengefusioun vun 1977, duerch en Arrêté vum 30. September 1977, publizéiert am Moniteur Belge den 31. Dezember 1977, gouf de Wope vun der neier Gemeng confirméiert. Dee Wopen ass zimmlech komplizéiert a meeschtens gëtt nëmmen d'Schëld dovu gebraucht, sou wéi et hei am Artikel ze gesinn ass, a wat am Fong dem Fändel entsprécht. (*D'argent au lion de sinople armé et lampassé de gueules*.)

D'Gemeng, sou wéi se haut besteet ass, bei der belscher Gemengereform vun 1977 entstanen duerch Fusioun vun Hamoir mat de fréieren Nopeschgemenge Comblain-Fairon a Filot.

Déi nei Gemeng besteet deemno aus 3 Sektioune mat follgenden Uertschaften a Lieu-diten:

* **Comblain-Fairon** mat: Bloquay, Comblain-la-Tour, Comblinay, Cretalles, Delà-les-Monts, Fairon, Lawé, Moulinchamps a Sparmont.
* **Filot** mat: Chienrue, Fi, Fond des Gottes, Inségottes, Marlières, Paradis, Rond de Pierreux, Sawire, Sur les Hés, Sur les Tailles, Vieux Moulin a Xhavée.
***Hamoir** mat: Entre-deux-Serres, Hagneuse-Pré, Lassus, Rennes, Sur Coisse, Sur Rinvau, Sur Tombeux, Tabreux, Wéroumont an Xhignesse.

## Nopeschuertschaften

## Jumelagen
* Saulxures-sur-Moselotte 
* Wenigumstadt 

## Kuckeswäertes

*D'Maison du Piqueur
*D'romanesch Kierch vun Xhignesse
* Virun der Kierch vun Hamoir eng Skulptur vum Del Cour

## Zu Hamoir gebuer
*Jean Del Cour (1631-1717), Sculpteur.

## Kuckt och
*Édouard Senny
*Gare vun Hamoir

## Um Spaweck

* Websäit vun der Gemeng Hamoir
Corona Australis (Stärebild)

D**'Südlech Kroun** (latäineisch **Corona Australis**) ass e Stärebild um südleche Stärenhimmel.

## Beschreiwung
D'südlech Kroun ass en onopfällegt Stärebild südlech vum markante Summerstärebild Sagittarius (Schëtz). D'Stärebild besteet aus engem Bou vu Stären, vun deenen déi hellst nëmmen déi 4. Gréissteklass erreechen.

Vu Mëtteleuropa aus sinn nëmmen déi nërdlechst Stären déif um Himmel ze gesinn.

## Geschicht

D'südlech Kroun gehéiert zu den 48 Stärebiller aus der anticker Astronomie, déi schonn dem Ptolemäus bekannt waren. Si mécht dat himmlescht Géigestéck vun der Corona Borealis (Nërdlech Kroun).

Am Joer 1932 gouf den Numm vun der IAU offiziell an "Corona Austrina" (mat dem Geenitiv "Coronae Austrinae") geännert. Déi fréier Bezeechnung "Corona Australis" ass awer weider verbreet.

## Himmelsobjeten
### Stären

Den hellste Sär ass de β Coronae Australis. Hie läit op enger Distanz vu ronn 400 Liichtjoe vun eiser Äerd ewech. Et ass e giele Stär mat der Spektralklass G7.

Den α Coronae Australis läit op enger Distanz vun 100 Liichtjoer.

### [[Duebelstär]]en

De γ Coronae Australis ass en Duebelstäresystem op enger Distanz vun 120 Liichtjoer, dat aus zwéi wäiss-giele Stäre vun der Spektralklass F8 besteet. Vun der Äerd aus gesinn ass den Ofstand tëscht de Stären 1,3 Bousekonnen.

500 Liichtjoer ewech ass d'System κ Coronae Australis. Et besteet aus zwéi wäiss-bloe Stäre vun de Spektralklasse B9 an A0. Säi wäite Wénkelofstand ass 21,4 Bousekonne grouss.

### [[Verännerleche Stär|Verännerlech Stären]]

Den &epsilon Coronae Australis ass e Verännerleche Stär vum Typ Beta-Lyrae. Mat enger reegelméisseger Period vun 1,4403 Deeg verännert sech seng Hellegkeet vu 4,7 bis 5,0m. Hien ass 90 Liichtjoer vun eis ewech a gehéiert zu der Spektralklass F1.

### [[New General Catalogue|NGC]]-Objeten

De Kugelstärekoup NGC 6541 ass ronn 22.000 Liichtjoer vun eis ewech. De Kugelstärekoup gouf an de Joren 1834 an 1838 vum John Herschel entdeckt.

## Kuckt och

## Um Spaweck
Alfecca Meridiana (Stär)

Den **Alfecca Meridiana** ass den Numm vum Stär α Coronae Australis (Alpha Coronae Australis) am Stärebild Corona Australis. Den Alfecca Meridiana gehéiert zu der Spektralklass A2V an huet eng visuell Magnitude vu +4,11&nbsp;mag. De Stär ass 100 Liichtjoer vun eiser Äerd ewech.

**[[Koordinaten]]** (Equinoxe J2000.0)

* Rektaszensioun: 19h09m28.30s
* Deklinatioun: -37°54'16.0"
Werbomont

**Werbomont** op Wallounesch ***Werbômont*** ass eng Uertschaft an der belscher Gemeng Ferrières am Süde vun der Provënz Léck.

Et ass déi südlechst Uertschaft an der Gemeng a läit op engem Plateau op enger Héicht vu ronn 430 Meter.

An der Uertschaft kräize sech d'Nationalstroossen N66 an N33. Nërdlech vu Werbomont op 200 Meter ass eng Sortie vun der Autobunn A26 (E25).

Werbomont war bis zur belscher Gemengereform am Joer 1977 eng eegestänneg Gemeng.
Jules Vandievoet

De **Jules "Juleke" Vandievoet**, gebuer 1885 zu Bréissel, a gestuerwen den 13. Oktober 1947 zu Lëtzebuerg, war en Theatermoler am Grand Théâtre de Luxembourg. Hie war de Jong vum Konschtschräiner Jean Vandievoet a vun der Adolphine Nandancée. Dem Jules Vandievoet seng Grousseltere waren de Gabriel Vandievoet, Schräiner vu Beruff, an d'Adelaïs Meyskens, Néiesch vu Beruff.

Hien huet sech 1904 zu Saint-Gilles (Bréissel) mat der lëtzebuergescher Actrice Hélène Donnen bestuet.

De Jules Vandievoet war de Brudder vum François Vandievoet (gebuer 1870), de Grousspapp vum bekannte belschen Dichter Jacques Vandievoet, genannt *Jacques Oriol*.

## Fir ze liesen
*Guy May: "Castigat ridendo mores. Revue in Luxemburg 1896-1940. Ein Kapitel nationaler Theatergeschichte", in, , 6. Joer, 1985, p.&nbsp;38, p.&nbsp;54. Do gëtt de Mann Jules van Dievoet oder Juleke van Dievoet genannt.
**Vade-mecum culturel*, janvier-mars 1985, Luxembourg, S. 9f.
*Joseph Jacquart: *Les vieilles familles de l'agglomération bruxelloise aux 17° et 18° s*., Bruxelles, 1946. D'Famill Vandievoet staamt vu Schaerbeek.
* *Descendance de Henri Vandievoet et de Jeanne Van Nerom, demeurant à Schaerbeek*, in: "*L'intermédiaire des généalogistes*", Bruxelles, n° 194, année 1978, pp.&nbsp;174 à 175.
* Estelle van Win: "Famille Vandievoet à Schaerbeek au XVIIIème siècle", in: "*L'intermédiaire des généalogistes*", n° 195, Bruxelles, année 1978, pp.&nbsp;255 à 256. Do gëtt de Stammbam vum Jules Vandievoet beschriwwen. Sein ahnen ware do gärtner un bauernke ne XVIII jaarhondert.
* *Hinter den Kulissen unsers Stadttheaters*, in: *"Luxemburger Illustrierte"* Nr. 2 vum 14. Januar 1929
Maison du Piqueur

D**'Maison du Piqueur** ass eent vun de bemierkenswäerten alen Haiser zu Hamoir an der Provënz Léck.

Et steet am Zentrum vun der Uertschaft op der *Place Del Cour* op N°1.

D'Haus, dat ganz mat Hasteng aus bloem Stee gebaut ass, staamt aus dem 19. Joerhonnert. Säin Numm verdankt et der Eisebunn déi, um Enn vum 19. Joerhonnert, d'Eisebunnsstreck Léck-Marloie-Jemelle, déi haiteg SCNB-Linn 43, gebaut huet.

D'Eisebunnsgesellschaft hat dat Haus kaaft fir ee vun hire Beamten, e Piqueur, ze logéieren. 
Haut ass an deem Haus den *Office du Tourisme* vun der Gemeng ënnerbruecht an et ginn och kulturell Manifestatioune wéi Ausstellunge vu régionale Kënschtler do ofgehalen.

Am klenge Musée si Reschter vun enger Merowengernekropol ze gesinn, déi tëscht 1967 an 1971 op engem Fielsvirspronk dem *Tombeu* tëscht Hamoir an Xhignesse fonnt goufen.
## Um Spaweck
* Den ''Office du Tourisme de Hamoir'' an der ''Maison du Piqueur'' op der Websäit vun der Gemeng Hamoir
Xhoris

**Xhoris**, op Wallounesch ***Xhorisse***, ass eng Uertschaft an der belscher Gemeng Ferrières an der Provënz Léck. Et ass déi nërdlechst Uertschaft an der Gemeng, a war bis zur belscher Gemengereform am Joer 1977 eng eegestänneg Gemeng.

## Geographie

Xhoris läit op enger Kopp déi un de rietsen Uwänner vun der Ourthe an de lénkse vun der Amblève stéisst.

Den nërdlechen Deel vum Duerf läit op de Kallekschichte vum Condroz a besteet haaptsächlech aus Wisen a Felder. De südlechen Deel bilt den éischte Contrefort vun den Ardennen a läit op Schiferbiedem. Dës Parti besteet aus Wisen a Bëscher.

Déi héchst Plaz vun der Uertschaft läit um Nordrand vum Bësch *Bruyère de Xhoris* op 350 Meter, an déi déifst ass um Niveau vun der Ourthe mat um Lieu-dit *Rochers de la Vierge* op 130 Meter.

### Nopeschuertschaften

## Den Numm vun der Uertschaft
Xhoris gëtt op Wallounesch Horiss ausgeschwat.

Am Laf vun der Zäit hat Xhoris verschidden Nimm:
*Scuricitas: am Joer 902 an engem Akt an deem de Louis d'Kand en Tosch confirméiert.
*Scuritias ou Scurritias: 932, Leifeegner vu Xhoris déi duerch de villicus Remy vertruede ginn, kréie fir sech an hir Nokommen e fräien Dag, wou se keng Corvée ze maache brauchen.
*Scorices: 1126, erënnert den Abt Conon seng Sujete vu Scorices drun, datt se fir d'Abtei dräi Tranporter mat Kallek oder Steng misste maachen. De selwechten Numm kënnt op enger Lëscht vun enger Vollekszielung vun 1130 vir.
*Scoriches: um Enn vum 13. Joerhonnert an an enger Charta vun 1336.
*Horis: fir eng kuerz Zäit no 1310
*Xhorice (Xhoris): vum Enn vum 14. Joerhonnert un.

## Kierch a Kapellen

## Chantoiren

## Um Spaweck

Xhoris mon village
Jean Gallion

De **Jean Gallion**, gebuer de 27. Dezember 1913 zu Déifferdeng, a gestuerwen den 12. Oktober 1968 zu Uewerkuer, war e lëtzebuergesche Politiker (LSAP).

Vun 1951 bis zu sengem Doud war hien Deputéierten an der Chamber.

Vun 1964 bis 1968 war hie Buergermeeschter vun der Stad Déifferdeng.

## Éierungen

* 
* Zu Uewerkuer huet d*'rue Jean Gallion* dem Politiker säin Numm.
Pierre Gansen

De **Pierre Gansen**, gebuer den 18. Mäerz 1896 zu Nidderkuer, a gestuerwen de 7. Juni 1971, war e lëtzebuergeschen Aarbechter a Politiker.

Vun 1938 bis 1963 war hie Buergermeeschter vun der Stad Déifferdeng.

Hie war 1945 Member vun der Assemblée consultative. Hie gouf duerno Deputéierten an ass dat bis den Dezember 1968 bliwwen.

Zu Nidderkuer huet d*'rue Pierre Gansen* dem Politiker säin Numm.

## Gielercher
*
Édouard Senny

Den **Édouard Senny**, gebuer den 22. Dezember 1923 zu Filot, a gestuerwen de 15. Januar 1980 an der Gare vun Hamoir an der belscher Provënz Léck, duerch en Zuchaccident, war e Komponist a Museker.

1947 huet hie mam Pierre Froidebise a mam Célestin Deliège déi Lécker Dodekaphonistegrupp gegrënnt.

## Wierker (Auswiel)
* *Plain-chant pour une cathédrale* fir Trompett an Uergel oder Piano; 4'; I: Kyrie, II: Salve Regina, III: Creator alme siderum. Geschriwwe fir den 900. Gebuertsdag vun der Kathedral vu Bayeux
* *Pastorale de fête* fir Trompett an Uergel oder Piano; 4'; I: Naissance de Jésus, II: Dialogue des bergers, III: Sur la route de Betléem.
* *Deux chorals* fir Uergel
* *Vitrail pour Jeanne d'Arc* fir Uergel
* *Ordinaire de messe* fir eng Stëmm an Uergel
* *Messe des morts* fir véier Stëmmen an Uergel
* *Lanterne Magique* mat Texter vum Maurice Carême
* *Cinq Versets du Cantique des Cantiques* fir Gesank, Holzblosinstrumenter a Piano
* *Voyage de Hollande* fir Gesank a Piano mat Texter vum franséischen Dichter Louis Aragon
## Um Spaweck
* senny.be
Sy

**Sy** ka sinn:
* Sy, eng Gemeng am franséischen Departement Ardennes.
* Sy, eng belsch Uertschaft an der Gemeng Ferrières an der Provënz Léck
* E Familljennumm, vun ë.&nbsp;a.:
** Omar Sy, franséische Schauspiller.
Gare Hamoir

D**'Gare vun [[Hamoir]]** ass eng belsch Gare op der Infrabel-Linn 43 (Léck-Marloie).

Gare déi zum Regionalnetz L gehéiert ass en Zillebau aus dem Enn vum 19. Joerhonnert. De Gleisbau ass zweegleiseg an et gëtt zwéi Quaien an der Gare. An der Woch funktionéiert e Guichet.

Am normalen Trafic fiert all zwou Stonnen en Zuch. Zuchverbindunge gi mat Automotricen aus der belscher Serie AM 66 gemaach.
## Um Spaweck
Giro del Veneto

De **Giro del Veneto** ass eng Vëloscourse vun engem Dag, déi an der Regioun Venetien an Italie gefuer gëtt.

Zanter 2005 gehéiert dës Course zum *[[UCI Europe Tour]]* an ass zanterhier an der Klass 1.HC agestuuft.

2011 gouf d'Course net organiséiert, wéinst finanzielle Grënn. 2012 gouf d'Course mat der Coppa Placci zesumme gefuer, den Erléis goung u Gonschte vun den Affer vun de schroen Äerdbiewen an der Emilia Romagna. Duerno gouf d'Course bal ee Jorzéngt net méi gefuer. Zanter 2021 gëtt se rëm reegelméisseg gefuer.

## D'Gewënner

## Um Spaweck
* Websäit vum ''Giro del Veneto'' 
* Resultater vum ''Giro del Veneto'' op der Websäit vu ''Mémoire du Cyclisme''
Cispadanesch Republik

De 16. Oktober 1796 huet de General Bonaparte zu Modena d**'Cispadanesch Republik** (fr.: *République cispadane*), eng Schwësterrepublik vu Frankräich, ausgeruff. Dës Republik gouf et bis zum 27. Juni 1797, bis si mat der Transpadanescher Republik zesummen d'Cisalpinesch Republik ginn ass.

Nodeem de Bonaparte den 10. Abrëll 1796 an Italien agefall war, hunn d'franséisch Truppen d'Lombardei ageholl, a grad sou gutt éisträichesch Stied wéi z.&nbsp;B. Mantua, wéi och peepstlech Stied (Bologna, Ferrara) besat. Am Hierscht 1796 goufen och d'Ierfschaftsterritoirë vum Haus Este vun de Fransouse besat, Modena, Reggio nell'Emilia, a Massa-Carrara.

Lues awer sécher goufe lokal Republicken ausgeruff, zum Beispill d'Bolognesesch Republik.

De 15. Oktober 1796 hu sech d'Territoire südlech vum Po, (Modena, Bologna, Ferrara a Reggio) an enger cispadanescher Konfederatioun zesummefonnt, déi inoffiziell vum Napoléonënnerstëtzt gouf, well hien huet d'Situatioun an Italie misse stabiliséieren, fir nei Truppen op d'Been ze stellen, an Éisträich unzegräifen. Dës Konfederatioun gouf an eng Republik ëmgewandelt a krut den 19. Mäerz 1797 eng eege Constitutioun. Schonn den 30. Januar 1797 huet sech den Territoire vun der Republik op Garfagnana erweidert, den 19. Februar koum d'Romagna dobäi.

Eng zivil Garde gouf op d'Bee gestallt, déi virun allem aus Artillerie bestanen huet. De 7. Januar 1797 huet de Kongress an der *[[Sala del Tricolore]]* zu Reggio decidéiert, e Gouvernement op d'Been ze stellen. Als Fändel gouf eng Tricolore erausgesicht mat den horizontale Sträife Rout, Wäiss a Gréng. Am Zentrum war e Lorbeerkranz souwéi véier Feiler fir déi véier Provënzen, aus deenen d'Republik entstanen ass.

## Um Spaweck
Manifest vum Braunschweig

De **Manifest vum Braunschweig** (fr.: *« Manifeste de Brunswick »*) war en Opruff, deen an der Folleg vun der Franséischer Revolutioun angeblech vum Uféierer vun de preiseschen Truppen, dem Feldmarschall an Herzog vu Braunschweig Karl Wilhelm Ferdinand de 25. Juli 1792 un d'opstänneg Paräisser Bevëlkerung geriicht gouf. Tatsächlech soll den Text vun engem franséischen Emigrant mam Numm *Limon* stamen.

De *Manifeste de Brunswick* huet ugedreet, datt Paräis géif geplëmmt ginn, wann de Kinnek Louis XVI. a senger Famill eppes géif geschéien.

De Manifest huet awer genee de Géigendeel erreecht. Den 10. August 1792 hunn d'„Sansculottes“ souwéi aner Opstänneg de Palais des Tuileries gestiermt, d'Schwäizergarde ëmbruecht, an d'kinneklech Famill an den Temple, eng fréier Festung vum Templeruerden, bruecht, wou si streng bewaacht gouf.

## Literatur zum Theema

* H. A. Barton, "The Origins of the Brunswick Manifesto" in: *French Historical Studies*, Band 5, N. 2, 1967.
* Jacques Godechot, *La Contre-Révolution: doctrine et action, 1789-1804*, PUF, Paräis, 1961.

## Um Spaweck

 '''Wikisource''': ''Manifeste de Brunswick''.
Ara (Stärebild)

Der **Altor** (Latäin: **Ara**) ass e Stärebild vum südleche Stärenhimmel.

## Beschreiwung
Den Ara ass e klengt, awer androcksvollt Stärebild, dat südlech vum Scorpius um Stärenhimmel steet. Duerch den Ara zitt sech dat stäreräicht Band vun der Mëllechstrooss, dofir fënnt een hei vill oppe Stärekéip.

## Geschicht
Den Ara gehéiert zu den 48 Stärebiller vun der anticker griichescher Astronomie, déi schonn dem Ptolemäus bekannt waren.

Den Numm Ara gouf vum Eudoxos vu Knidos, engem griicheschen Naturphilosoph a Mathematiker aus dem 4. Joerhonnert viru Christus, festgeluecht.

## Himmelsobjeten

### Stären

De β Arae ass den hellste Stär am Ara, hien ass ronn 603 Liichtjoer vun eiser Sonn ewech. De Stär gehéiert zu der Spektralklass K3 Ib.

Den μ Arae ass e sonnenänleche Stär op enger Distanz vun 49,8 Liichtjoer. Hien huet ongeféier 30&nbsp;% méi Mass wéi eis Sonn an déi 1,7fach Liichtkraaft. Am Mount August 2004 goufen do dräi Exoplanéiten entdeckt.

### [[Duebelstär]]en

Den γ Arae ass en Duebelstäresystem op enger Distanz vun 187 Liichtjoer zu eiser Äerd. Den 3,5m hellen, blo-wäissen Haaptstär huet e liichtschwaache wäisse Begleeder mat 10,5m Hellegkeet.

De ν1 Area ass 820 Liichtjoer wäit ewech an ass en Dräifachstär. Déi béid ënnerschiddlech hell Haaptkomponenten ëmkreese sech an engem enken Ofstand. All 3,17 Deeg zitt den donkele Stär virun den helle Stär, woubäi d'Hellegkeet eppes fält. Sou Duebelstären nennt ee Bedeckungsverännerlecher. An engem Ofstand vun 12,3 Bousekonnen ass e weidere Stär mat enger $hellegkeet vun 9m.

### [[Verännerleche Stär|Verännerlech Stären]]

Den R Arae ass e weidere Bedeckungsverännerleche vum Typ Algol, bei deem e liichtschwaache Begleeder all 4,4 Deeg virum Haaptstär laanscht zitt an hie bedeckt. Déi visuell Magnitude hëlt dobäi vu 5,9 op 6,9 m of.

### [[Messier-Katalog|Messier]]- an [[New General Catalogue|NGC]]-Objeten

Den NGC 6193 ass en helle Stärekoup, deen ongeféier 30 Stären huet. D'System gouf am Joer 1828 vum James Dunlop entdeckt.

Den NGC 6397 ass mat enger Distanz vun 8.000 Liichtjoer ee vun den nooste Kugelstärekéip. De Kugelstärekoup gouf am Joer 1752 vum Nicolas Louis de Lacaille entdeckt.

## Kuckt och

## Um Spaweck
NGC 6193

Den **NGC 6193** ass en oppene Stärekoup am Stärebild Ara mat 27 Stären, déi e mat bloussem A gesi kann. Den NGC 6193 huet en Duerchmiesser vu 15' an eng visuell Magnitude vu +5,20&nbsp;mag.

**[[Koordinaten]]** (Equinoxe J2000.0)
* Rektaszensioun: 16 41 18.00
* Deklinatioun: -48°46'00.0"
Den NGC 6193 gouf 1826 vum James Dunlop entdeckt.

## Kuckt och
NGC 6397

Den **NGC 6397** ass e Kugelstärekoup am Stärebild Ara. Den NGC 6397 huet en Duerchmiesser vu 25,7 Bouminutten an eng visuell Magnitude vu +5,70&nbsp;mag.

Den NGC 6397 ass den zweetnooste Kugelstärekoup no dem M 4. Am Géigesaz zum M4 gëtt de Kugelstärekoup awer net vun enger interstellarer Wollek verdonkelt, soudatt d'Eenzelstären am NGC 6397 méi liicht z'observéiere sinn. Hie gëtt dofir ganz dacks zesumme mat dem M4 fir wëssenschaftlech Ënnersich benotzt. Bei engem vun dësen Ënnersich gouf zoufälleg tëscht de Stäre vum NGC 6397 eng elliptesch Galaxie fonnt, déi ongeféier 1 Milliard Liichtjoer wäit ewech ass. Déi Galaxie ass hirersäits nees vun engem Schwaarm vu ronn 200 Kugelstärekéip ëmginn. Dobäi handelt et sech ëm déi bis elo wäitst Usammlung vu Kugelstärekéip.

## Kuckt och

## Um Spaweck
*  Hubble Space Telescope
Ursus (Traktersfabréck Polen)

**Ursus** ass den Numm vun enger polnescher Entreprise, déi am Warschauer Quartier Ursus Traktere baut.

D'Firma, déi 1893 gegrënnt gouf, hat e grousse Succès mat hirem Modell *Ursus C 45*, engem Nobau vum Lanz Bulldog D 9506. Wéi de *Bulldog* hat den Ursus en Eenzylinder-Motor mat Gléikapp. De Motor hat en Hubraum vun 10&nbsp;338&nbsp;cm³, 32,9&nbsp;kW (45 PS), an den Trakter konnt tëscht dräi a 16 Kilomter an der Stonn fueren.

Tëscht 1947 an 1955 sinn eng 60.000 Stéck vum C 45 gebaut ginn.

## Um Spaweck
* Websäit vun der Ursus-Fabrick
Vuelta a Burgos

D**'Vuelta a Burgos** ass eng Etappecourse mam Vëlo, déi a Spuenie gefuer gëtt.

Zanter 2005 gehéiert dës Course zum *[[UCI Europe Tour]]* an ass zanterhier an der Klass 2.HC agestuuft.

## D'Gewënner

## Um Spaweck
* Websäit vun der ''Vuelta a Burgos'' 
* Resultater vun der ''Vuelta a Burgos'' op der Websäit vu M''émoire du Cyclisme''
NGC 6167

Den **NGC 6167** ass en oppene Stärekoup am Stärebild Norma op der Grenz zum Stärebild Ara (Altor). Den NGC 6167 huet en Duerchmiesser vun 8' an eng visuell Magnitude vu +6,70&nbsp;mag.

**[[Koordinaten]]** (Equinoxe J2000.0)
* Rektaszensioun: 16 34 36.00 
* Deklinatioun: -49°46'00.0"
## Kuckt och
IC 4651

Den **IC 4651** ass en oppene Stärekoup am Stärebild Ara. Den IC 4651 huet en Duerchmiesser vun 10' an huet eng visuell Magnitude vu +6,90&nbsp;mag.

**[[Koordinaten]]** (Equinoxe J2000.0)
* Rektaszensioun: 17h24m48.00s
* Deklinatioun: -49°56'00.0"
Bumerangniwwel

De **Bumerangniwwel** ass en Niwwel, deen am Stärebild Centaurus läit. Hien ass ronn 5.000 Liichtjoer vun eiser Äerd ewech. Den Niwwel ass mat 1 Kelvin déi kaalst Plaz am Universum, dee bausse vun engem Laboratoire bekannt ass. De Bumerangniwwel gouf duerch Gasstréim vun engem Stär a sengem Kär ausgestouss. De Gas distanzéiert sech mat ronn 600.000&nbsp;km/h vum Stär ewech. Dës Expansioun ass e Grond fir d'Keelt vum Niwwel.

De Bumerangniwwel gouf am Joer 1998 vum Hubble-Weltraumteleskop detailléiert fotograféiert.

De Keith Taylor an de Mike Scarrott hunn dem Niwwel am Joer 1980 en Numm ginn, nodeem se hie mat engem groussen Teleskop an Australien observéiert hunn. Well si deemools net an der Lag waren, fir eenzel Detailer vum Niwwel z'erkennen, hu si ugeholl, datt den Niwwel wéi e Bumerang ausgesäit. Dofir den Numm Bumerang.

## Kuckt och
* Lëscht vun diffusen Niwwelen

## Um Spaweck
*  Astrophysical Journal paper on the Boomerang Nebula
*  http://www.esa.int/esaSC/Pr_1_2003_h_en.html
NGC 6188

Den **NGC 6188** ass en Emissiounsniwwel am Stärebild Ara. Den NGC 6188 huet eng Wénkelausdeenung vun 20.0'&nbsp;×&nbsp;12.0'.

**[[Koordinaten]]** (Equinoxe J2000.0)
* Rektaszensioun: 16 40 06.00
* Deklinatioun: -48° 40' 00.0"

## Kuckt och

## Um Spaweck
*  NGC 6188 bei SEDS
Adhil (Stär)

Den **Adhil**, och Xi Andromedae genannt, ass en Duebelstär am Stärebild Andromeda.

Et handelt sech ëm een Spektroskopeschen Duebelstär an e Risestär, deen orangefaarweg liicht. Seng Spektralklass ass K0-IIIb. Hien huet eng visuell Magnitude vu +4,87. Den Adhil huet eng Synodesch Period vu 17,77 Deeg an ass ongeféier 196 ± 8 Liichtjoer vun eiser Äerd ewech.

**[[Koordinaten]]** (Equinoxe J2000.0)

* Rektaszensioun: 1h22m20.04s 
* Deklinatioun: +45°31'44"
NGC 6362

Den **NGC 6362** ass e galaktesche Kugelstärekoup am Stärebild Ara. Den NGC&nbsp;6362 huet en Duerchmiesser vun 10,7' an eng visuell Magnitude vun 8,3&nbsp;mag. De Kugelstärekoup gouf am Joer 1826 vum James Dunlop mat engem 9-Zoll-Spigelteleskop entdeckt.


 Comparison of views of the globular star cluster NGC 6362 from WFI and Hubble.jpg|Studie vum Zentrum mam Hubble-Weltraumteleskop


## Kuckt och
Piqueur (Bau)

De **Piqueur** war e Beamten op der Bunn a bei de Ponts et Chaussées oder och heiando bei de Gemengen.

## Op der Eisebunn

## Bei de Ponts et Chaussées

## Um Spaweck
D'Ufuerderungen déi fréier un e Piqueur bei de "Ponts et Chaussées" gestallt goufen.
Positano

**Positano** ass eng Uertschaft a Gemeng op der italieenescher Amalfiküst, ronn 22&nbsp;km westlech vun Amalfi. D'Uertschaft huet ronn 3.850 Awunner an ass vun Touriste staark besicht. An de Fofzegerjoren huet den amerikanesche Schrëftsteller an Nobelpräisdréier John Steinbeck zu Positano gelieft. Hien huet Positano als déi *senkrechst Uertschaft vun der Welt* charakteriséiert.

## Fotogallerie

Image:P8Positano.jpg|Aner Vue vu Positano 
Image:P7Positanokierch.jpg|D'Kierch vu Positano 
Image:P2Positano1.jpg|Nach eng aner Vue op Positano 
Image:P1Positano7.JPG|D'Plage an d'Mier vun der ieweschter Uertschaft aus gesinn
Image:P3Positano3.jpg|Haaptstrooss mat de Butteken an exklusive Geschäfter
Image:Positano-w.jpg|Positano vum Hafen aus gesinn
Image:Positano-aus-der-Loft--w.jpg|Positano aus der Loft


## Kuckt och
* Amalfi
* Amalfiküst

## Um Spaweck

* Offiziell Säit vun der Gemeng
Piqueur

*Piqueur: E Beamte bei der Eisebunn a Ponts-et-Chaussées.
*Piqueur: De Kniecht dee sech bei de Parforcejuegten ëm d'Päerd bekëmmert.
*Piqueur: Dovun ofgeleet eng Kleedermark déi haaptsächlech am Reitsport gedroe gëtt.
Tre Valli Varesine

D**'Tre Valli Varesine** ass eng Vëloscourse vun engem Dag, déi an Italie gefuer gëtt.

Organisateur vun der Course ass zanter 1929 d*'Società Ciclistica "Alfredo Binda"*.

Zanter 2005 gehéiert dës Course zum *[[UCI Europe Tour]]* an ass zanterhier an der Klass 1.HC agestuuft.

## D'Gewënner

## Um Spaweck
* Valli Varesine'' op der Websäit vun der ''Società Ciclistica "Alfredo Binda"'' 
* Resultater vun den ''Tre Valli Varesine'' op der Websäit vu ''Mémoire du Cyclisme''
Coppa Ugo Agostoni

D**'Coppa Ugo Agostoni**, och **Giro della Brianza** genannt, ass eng Vëloscourse vun engem Dag, déi zu Lissone, enger Gemeng an der italieenescher Regioun Lombardei, gefuer gëtt.

D'Course krut den Numm zu Éiere vum Vëlossportler Ugo Agostoni (1893 - 1941), Milano-Sanremo-Gewënner vun 1914, deen zu Lissone gebuer gouf.

Zanter 2005 gehéiert dës Course zum *[[UCI Europe Tour]]* an ass zanterhier an der Klass 1.1 agestuuft.

## D'Gewënner

## Um Spaweck
* D'''Coppa Ugo Agostoni'' op der Websäit vun der Gemeng Lissone 
* Resultater vun der ''Coppa Ugo Agostoni'' op der Websäit vu ''Mémoire du Cyclisme''
Coppa Bernocchi

D**'Coppa Bernocchi** ass eng Vëloscourse vun engem Dag, déi zu Legnano an der italieenescher Regioun Lombardei gefuer gëtt.

Zanter 2005 an 2019 huet d'Course zum *[[UCI Europe Tour]]* an der Klass 1.1 gehéiert. Zanter 2020 gehéiert se zu den UCI ProSeries, dem zweethéchsten Niveau am internationale Vëlossport.
## D'Gewënner

## Um Spaweck
* Resultater vun der ''Coppa Bernocchi'' op der Websäit vu ''Mémoire du Cyclisme''
Hélène Donnen

D**'Hélène Donnen**, gebuer de 25. August 1876 zu Schaerbeek an der Belsch, a gestuerwen de 24. November 1935 zu Lëtzebuerg, war eng lëtzebuergesch Theaterschauspillerin um Grand Théâtre de Luxembourg vun der Stad Lëtzebuerg.

Si war mam Theatermoler Jules Vandievoet bestuet.
Pérez Prado

De **Dámaso Pérez Prado**, gebuer den 11. Dezember 1916 zu Matanzas op Kuba, a gestuerwen de 14. September 1989 zu Ciudad de México, war e kubanesche Museker a Komponist.

Vu klengem un huet hie geléiert klassesch Musek um Piano ze spillen. Méi spéit huet en Uergel mat bäigeholl.

De Pérez Prado gouf "Kinnek vum Mambo" genannt. Fir de Film *Underwater!* vun 1955 vum John Sturges hat de Prado den Titel *[[Cherry pink and Orange Blossem White]]* vum katalounesche Komponist Louiguy (= Louis Gugliemi) sengem Ouerewuerm *Cerisier rose et pommier blanc* als Mambo agespillt. Dozou huet d'Jane Russell am Film gedanzt.

Vu sengen Eegekompositiounen hat *Patricia* de gréisste Succès.

## Fir ze liesen
«Roi du mambo» (Kinnek vum Mambo) in *88 notes pour piano solo*, Jean-Pierre Thiollet, Neva Editions, 2015, p.&nbsp;248-249. ISBN 978-2-3505-5192-0
Panoramafotografie

Bei der **Panoramafotografie** geet et drëm, fir Vuë vu bis zu 360° op Film oder bei der Digitalfotografie op engem Späichermedium festzehalen.




Jee no Fototechnik loosse sech déi verschidde Panoramausiichte fotograféieren.

## Kugelpanoramaen
Fir Kugelpanoramafotoen ze maachen, ass e Fëschaobjektiv néideg, mat Hëllef vun deem zwou Opname benotzt ginn, déi an engem Wénkel vun 180° vunenee gemaach goufen, a sou zesummegesat gi sinn, datt se e Kugelbild vun 360°x360° weisen.

## Zylindresch Panoramaen
Fir en Zylinderpanorama gëtt de Fotoapparat op engem Stativ horizontal a Wénkelschrëtter ëm hiren Nodalpunkt gedréit. Déi Fotoe kënne mat Hëllef vun enger Panorama-Software zu engem *Panorama* zesummegesat ginn ouni datt ee mierkt, datt déi enorm breet Foto aus méi Opname besteet.

## Hëllefsmëttelen
#### Panorama-Stativdréitelleren
E Panoramadréiteller ass déi einfachst Method, fir mat Hëllef vun engem Fotostativ Objetpanoramaen ze maachen. En erlaabt et, Opnamen ze maachen an enger eenzeger Achs. E spezielle Mechanissem suergt dofir, datt d'Wénkelschrëtt konstant sinn, an dat a Funktioun zu der Brennwäit vum Objektiv, dat benotzt gëtt.

## Fir ze liesen
*Harald Woeste: *Panoramafotografie: Theorie und Praxis*, dpunkt, Oktober 2007
*Corinna Jacobs: *Digitale Panoramen. Tipps, Tricks und Techniken für die Panoramafotografie*, Bpringer Verlag, Berlin, Oktober 2003

## Um Spaweck
Antlia

D**'Loftpompel** (Latäin: **Antlia**) ass e Stärebild südlech vum Himmelsequator.

 
## Beschreiwung
D'Antlia ass en onschäinbaart Stärebild, dat sech aus liichtschwaache Stären zesummesetzt. Nëmmen den hellste Stär, α Antliae, erreecht déi 4. Gréissteklass.

Eng Observatioun vun deem Stärebild ass ganz schwéier, well et am Fréijoer nëmmen e puer Grad iwwer dem Horizont steet.

## Geschicht
De franséischen Astronom Nicolas Louis de Lacaille huet am 18. Joerhonnert e puer Plazen a Regiounen um südleche Stärenhimmel en Numm ginn. Am Géigesaz zu de klassesche Stärebiller, déi no mythologesche Gestalte genannt goufen, hunn d'Konstellatioune meeschtens d'Nimm vun techneschem Material, a si kruten d'Nimm zu Éiere vum Otto von Guericke a vum Robert Boyle déi an der technescher Entwécklung grouss Leeschtunge bruecht hunn.

## Himmelsobjeten
### Stären

Den hellste Stär, α&nbsp;Antilae läit op enger Distanz vun 366 Liichtjoer vun eis ewech, hie liicht orange a gehéiert zu der Spektralklass K6 III.

### [[Méifachstär]]en

Den ζ1&nbsp;Antilae ass e Dräifachstäresystem op enger Distanz vun 372 Liichtjoer.

### Verännerlech Stären

Den U Antilae ass en déifroude verännerleche Stär vun der Spektralklass C5. Hie läit 840 Liichtjoer vun eiser Äerd ewech. E verännert seng Hellegkeet ouni Periodizitéit.

### [[Messier-Katalog|Messier]]- an [[New General Catalogue|NGC]]-Objeten

Den NGC 2997 ass eng Spiralgalaxie vum Typ Sc, där hiren Niveau zu ronn 45° an eis Bléckrichtung gebéit ass.

Den NGC 3132 ass e planetareschen Niwwel. Wéinst senger Form, déi un eng 8 erënnert, gëtt hien och *Eight-Burst-Nebula* genannt. A sengem Kär ass en Duebelstäresystem.

De PGC 29194 ass eng liichtschwaach Zwerggalaxie, déi zu der lokaler Grupp gehéiert.

## Kuckt och

## Um Spaweck

*  NightSkyInfo.com: Constellation Antlia
*  '''WIKISKY.ORG''': Antlia